《七夕公宴诗 赋得博望槎》
明代·陈邦瞻

梧桐声脱秋声起，迢迢秋色澹如水。
天上佳期玉露中，人闲良如金波里。
此时汉使向河源，此夕乘槎犯斗垣。
但惊城舍严官府，那识天孙遇河鼓。
云阶月地难久留，飘然枯木复乘流。
归来不问成都卜，肯信身亲见女牛。
从此人疑有天路，俱言河汉清可度。
帝子英灵空有人，千秋别泪自沾巾。
可怜匹练高楼色，年年愁杀问津人。

作者简介：陈邦瞻（1557——1628年），字德远，号匡左，江西高安荷岭上寨村人。明万历26年进士，史学家，明朝重臣。历任南京大理寺评事、兵部右侍郎、总督两广军务兼巡抚广东、兵部左侍郎兼户工两部侍郎等职。天启三年（1628年）卒于任上，诏赠兵部尚书。